JY LEES NOU Die snaaksste dierefoto's: 2017 se finaliste!
Hulle lê agteroor soos hulle lag, ry motorfietse en gaan 'n bietjie kerk toe – hier's die finaliste van die jaar se Natuurlewefoto-toekennings vir Snaakse Dieregedrag.
Dit is die derde jaar wat die kompetisie gehou word. Die algehele wenner word 14 Desember aangekondig. Meer as 3500 mense van 86 lande het vanjaar ingeskryf.
Die Tanzaniese fotograwe Paul Joynson-Hicks en Tom Sullam het die kompetisie begin. Hulle wil daardeur natuurbewaring bevorder, én mense laat lag.
"Ons wou ons deel doen om te help nadat ons in 'n land gebly het met van die beste natuurlewe in die wêreld, waar ons ook gesien het watter verwoestende uitwerking mense se optrede op die natuur kan hê."
Jy kan nog foto's op hulle webtuiste sien, kyk hier. 'n Boek oor die kompetisie, Wild and Crazy: Photos from the Comedy Wildlife Photography Awards, is ook vrygestel.